Bergan Henclor

(Hotslo Conage)

**Bergan Henclor** (szül. Hotslo Conage) admirálisként szolgált a 72-es Szektorban, a Galaktikus Birodalom 17. Flottában, azon belül II. Birodalmi Szektor Flotta flottacsoportban.

Az eredetileg a Lázadó Szövetség oldalán harcoló katonatiszt Nicas Prime ostroma közben - kényszerhelyzetben - állt át a Birodalom oldalára, ezzel megmentve a bolygó lakosságát az orbitális bomázástól.

Henclor korábban Lázadó ügynök és magasrangú Szövetségi Flotta tiszt volt, illetve aktívan részt vett a Cora-Manda Szövetség nevű szervezet vezetésében Aylin Hartley oldalán. (Később már inkább csak a Cora-Mandának dolgozott, mintsem a Szövetségnek).

## **Történet**

### **Családja**

Conage a Naboon született, a Köztársaság korában.

Apja, Gerton Hotslo a Köztársasági Flotta egy megbecsült tisztje volt, a Klónháborúk idején egy kisebb csillagromboló kapitánya. A küldetések miatt gyakran nem volt otthon, így anyja nevelte őt, valamint két nővérét (akik 2 és 5 évvel voltak nála idősebbek). Szülei tulajdonképpen nem voltak érdekeltek a politikában (habár idősebb nővére korábban Palpatine egyik támogatója volt), viszont a Birodalom kikiáltásakor mindannyian úgy gondolták, hogy nem állhatnak mellé.

Gerton elhagyta a Flottát, pedig korábbi rangja alapján igazán megbecsült tiszt lehetett volna (egy belső forrás alapján Gladiator-osztályú csillagromboló kapitányává akarták kinevezni). Dezertálása miatt a Birodalom keresni kezdte őt és a családját.

Sokáig sikeresen bujkáltak, de BBY 17-ben, a Birodalom kikiáltása után két évvel a birodalmiak rájuk találtak egy kis bolygónak félreeső pontján. Úgy tűnt, hogy sikeresen el tudnak menekülni, de az elfogócsoport vezetője korábban Gerton alá tartozott, így évekig tanulta tőle taktikáját. Végül Gerton feláldozta magát a családjáért, és a Birodalom elfogta. (későbbi sorsa ismeretlen)

Az anyját még a menekülés közben lőtték le a rohamosztagosok, így a Hotslo-gyerekek fiatalon (15, 17 és 20 évesen) árvává váltak, de sikerült elmenekülniük a Birodalom elől. A Tatooinera menekültek, viszont az idősebb nővére pár nappal később elhagyta őket, hogy mindhármuk túlélési esélyeit javítsa. Conage soha többet nem hallott idősebb nővéréről. Fiatalabb nővérével két évig sikeresen rejtőztek el a Birodalom elől a Tatooineon, viszont egy másik rab keresése közben rájuk találtak BBY 15-ben. Conage nővére feláldozta magát érte, és őt egy birodalmi munkatáborba vitték, viszont Conage el tudott rejtőzni.

### **"Bergan Henclor" születése**

Miután utolsó családtagját is elveszítette, megutálta a Birodalmat. Mivel látta, hogy a Hotslo név csak a bajt hozná rá, ezért megpróbálta valahogy törölni magát a Birodalom adatbázisából, de ez nem sikerült – egyszer kishíján el is kapták emiatt. Végül ehelyett egy új tervet talált ki – egy teljesen új személyazonosságot hozott létre magának a Birodalom előtt. Tehát ekkor „megszületett” Bergan Henclor, aki a Tatooineon született, és szülei elhagyták őt kétéves korában.

Tudta, hogy a Tatooine nem a legjobb hely számára, ezért pénzt kezdett el gyűjteni, hogy elmeneküljön. Nem igazán értett semmihez, mivel 13 éves kora feltűnő dolgokat nem tehetett – ezek közé tartozott például a tanulás is. Emiatt egy csempészcsoporthoz állt be, ahol megtanítottak neki mindent, és végül egész sikeres is lett. A küldetésekért kapott pénzt egy hatalmas szikla alatt ásott lyukba rejtette egészen addig, amíg meg nem szerzett annyit, hogy megélhessen. Három év megfeszített csempészet után, BBY 12-ben, húszévesen úgy döntött, kitör a Tatooineról. Jegyet vett egy alderaani hajóra, így eljutott álombolygójára.

Pár napig csak lézengett, és élvezte, amit elért, de végül belebotlott egy Lázadó sejtbe. Azonnal csatlakozott, bár mivel nem ismerték (és csak egy átlagos csempészként mutatkozott be), csak háttérmunkákat bíztak rá. Ez számára teljesen megfelelt – úgy érezte, hogy tesz azért, hogy a Birodalmat tönkretegyék, vagy legalábbis megkeserítsék a birodalmiak életét. Viszont ekkoriban elkezdett több pletyka is terjedni egy bizonyos peremszektorról, a 72-esről. Azt mesélték, hogy ott a köztársaságiak és a lázadók egyre nagyobb sikereket érnek el. Hajtotta a vágy, hogy valamit tényleg tegyen a Birodalom elpusztításáért, és ne csak egy-két konvojt lopjanak meg (amiket többnyire a saját sejtük fenntartására használtak fel). Ezután azonnal kilépett a sejtből, hogy nagyobb munkát vállaljon, és pénzt szerezzen a szektorba utazáshoz.

Az Alderaanon élt, amikor megismerkedett egy fiatal nővel, Kiaga Diashával. Nagyon közel kerültek egymáshoz, és végül ő volt az első, akinek Bergan feltárt két dolgot – a valódi nevét, és azt, hogy a 72-es szektorba szeretne eljutni. Kiaga végül úgy döntött, hogy támogatja Bergant (avagy Conaget) útjában, és vele tartott.

### **Érkezés a 72-es szektorba**

Fél évvel azután, hogy az Alderaanra ment, egy kis hajóra sikerült feljutnia Kiagával, ami a 72-es szektorba vitte őket. Mint „becsületes birodalmi polgárok”, semmi gondjuk nem akadt az utazással. Bergan sokat aggódott, hiszen a járat egyenesen a Ad'cantra vitte őt és társát, ami a Birodalom egy fontos bolygója volt, viszont sikeresen átjutottak az ellenőrzésen, és „letelepedett” – legalábbis a birodalmiak ezt hitték.

Valójában az első adandó alkalommal lelépett az Ad’cantról, és a  Dezára települt, ami a  Szövetség egyik központi, virágzó bolygója volt. Ekkor szakadt meg a kapcsolata Kiagával, aki úgy döntött, hogy nem akar tovább illegálisan élni, és a Birodalom tisztességes polgára szeretne lenni. Bergan sokat tétovázott, de végül mégis elköltözött a Dezára, ami nem csak a szövetség egyik bolygója, hanem itt található a Lázadó Szövetség kiképzőközpontja, így tehát Bergan belépett hozzájuk.

Mivel itt sokkal aktívabb volt, ezért azonnal a Flottába került, és nagyon hamar annak is az élvonalába. (Erről főleg a képzett tisztek hiánya tehetett). Több jó bevetése is volt, ám mivel egyre többet volt birodalmiak között – küldetéseken, valamint a szenátusi ülések miatt, – egyre inkább változott meg a véleménye a Birodalomról és a Lázadásról is.

Henclor a lázadó szövetségben mint korai flottaadmirális szolgált. (Bár ezt sem kora, sem képzettsége nem indokolta) A korai, szervezetlen Szövetségi Flottában hatalma gyakorlatilag nem ért fel egy birodalmi parancsnokéval, a titulust is inkább ő választotta, mintsem ráruházták. Természetesen ez azon a tényen, hogy a Szövetségi Flotta elsőszámú embere volt, - Braxel Rolltune flottaadmirális után - nem változtatott.

### **Nicas Prime**

Egy küldetésen a Nicas Prime bolygóra látogatott el, ami köztudottan az illegális tevékenységek és az alvilág melegágya. Hamar emlékeket idézett fel benne a Nicas, korábbi csempész múltjáról. Elsőre mélyen elítélte őket, mint a társadalom legalja. De ahogy a küldetések miatt egyre inkább visszatérő „vendég” lett, megismerte az embereket, és a bolygó történetét. Megtudta, hogy a Nicason korábban birodalmi uralom volt, ez viszont tönkretette a bolygót. Később kivonták a birodalmi erőket, és magára hagyták a már Birodalomra utalt bolygót, sőt mi több, később szankciókkal sújtották a feketepiaci tevékenységei miatt.

Ekkor érezte azt, hogy be kell lépnie a bolygó érdekeit képviselő, és a bolygó életét fenntartó csoportba, a  Cora-Manda Szövetségbe. Először titokban tartotta mindezt, hiszen a Cora-Mandát mindenki gyűlölte, és illegális szindikátusnak tartották. Ám később úgy érezte, hogy ezzel nem ért így semmit, mintha be se lépett volna. Így hát végül nyíltan felvállalta mind a barátai, mind a Szenátus előtt, hogy a Nicas Primeért harcol.

Nem kellett titkolnia többé tehát azt sem, hogy nem dezai lakos, így nyugodtan, örökre átköltözhetett a Nicasra. Több összetűzése volt a Birodalommal, mind lázadóként, mint Cora-Mandásként, viszont ennek ellenére egyre inkább úgy kezdte érezni, hogy a Birodalom sem az a gonosz, aminek mindenki lefestette. Több birodalmi ismerőse is lett, és egyre jobban olyan érzése volt, hogy a Birodalom csak legfelső szintjén rossz, de a lakói egyáltalán nem rosszak, sőt, a céljuk sokban megegyezik.

Sokáig így habozott, hiszen lázadó volt, de kezdte egyre kevésbé gyűlölni Palpatine rezsimjének ezen szeletét.

### **A Cora-Manda vezetőjeként**

BBY 5-ben, a Cora-Manda Szövetségben több probléma volt a magasabb szinteken – többek között leszámolások és átállások, így a problémák lezárulta után, egy évvel később (BBY 4-ben) Cora-Manda vezetősége őt szavazta meg az új vezetőnek – innentől ő lett "Henclor generális". Henclor vezetése első hetében gyakorlatilag összefogta a szétszéledt bűnszervezetet és újraalapította a már szenátusi munkára is alkamas új Cora-Manda Szövetséget. Ebből adódóan nagyon sok problémája akadt mind a birodalmiakkal, mind a lázadókkal.

Mindketten elítélték a csempészetet, és mindketten (saját módjukon) elkezdték ezt megakadályozni. Ám a legnagyobb problémát az okozta, hogy a Birodalom a korábbi szankciók után inváziót hirdetett meg a Nicas Prime és a Cora-Manda ellen, hetekkel azután, hogy Bergant generálissá választották.

Az inváziót, akárhogyan próbálták elkerülni, nem sikerült. Hevesen tiltakoztak a Szenátusban, de sajnos mit sem ért… Amint tudott, a Lázadó Szövetségtől kért erősítést, de ez nem hozott nagy sikereket, a Szövetség szintén gyengélkedett, és nem tudtak túl sokmindent küldeni.

A Nicas Prime-i csatában a bolygó szinte teljesen tönkrement. A főváros és másik két fontos várost a földdel tettek egyenlővé mind a birodalmiak, mind a szövetségiek. Látta, hogy a Szövetség már nem tudja megvédeni őket. Látta, hogyha nem lép közbe, a Birodalom elpusztítja a bolygót. Így hát végül azt tette, ami az egyetlen logikus lépésnek tűnt – megkötötte a békét Dascolt Drageve nagymoffal – annak árán, hogy ő lesz a Nicas Prime birodalmi vezetője.

### **A Birodalom szolgálatában**

Ezek után karrierje felfelé ívelni kezdett.

Mivel korábban is fontos személyiség volt (a Cora-Manda generálisa és a Szövetség flottaadmirálisa is egyben), ezért a Birodalom - fiatal kora ellenére - szintén magas rangba helyezte, admirális lett.

Ekkoriban, újra eszébe jutott korábbi szerelme, Kiaga Diasha. Kutatni kezdett a birodalmi adattárakban, ám csupán ezt a bejegyzést találta: „Kiaga Diasha – alderaani lakos, birodalmi tiszt”. Nyugtalanította, így tovább kutatott.

Egyszer talált egy aktát, ám az titkosítva volt, így egy felettesét kérte meg, hogy nézze meg, és mondja el, hogy mit talált. A felettese ennek eleget is tett, ám csak azt a nyugtalanító információt tudta közölni Bergannal, hogy a nő más néven folytatta pályafutását, ám ez titok, még számára is.

### **A Nicas Prime – mint birodalmi bolygó**

A Nicas Prime újjáépítése csodásan haladt.

A lerombolt városok helyett nagyobb, minőségibb városok épültek, és a Birodalom elkezdte benépesíteni a bolygót. A kereskedelem és a gazdaság újraindult, és az élet jobb lett a bolygón, mint korábban, így egyre több lakó a Birodalom mellé állt.

Ezzel együtt, a feloszlott Cora-Manda romjaiból, és néhány kevésbé Palpatine párti társával együtt megalapították a  Decentralizált Birodalmi Szövetséget.